钦定古今图书集成/明伦汇编/氏族典/第416卷 > 《廖用贤尚友录》 > 庾持
## 钦定古今图书集成/明伦汇编/氏族典/第416卷 > 《廖用贤尚友录》 > 庾持

按《陈书庾持传》，“持字允德，颍川鄢陵人。祖佩玉，宋长
沙内史。父沙弥，梁长城令。持少孤，性至孝，居父忧过
礼。笃志好学，尤善书记，以才艺闻。解褐梁南平王国
左常侍、轻车河东王府行参军，出为安吉令。天监初，
世祖与持有旧，及世祖为吴兴太守，以持为郡丞。高
祖受禅，授安东临川王府谘议参军。天嘉初，迁尚书”
左丞。以“预《长城》之功，封崇德县子。”受饷遗，因坐免。寻
除临安令，坐杖杀县民，免封。迁为给事黄门侍郎。光
大元年，迁秘书监。太建元年，卒。